संसदले असफल पारेको संविधान संशोधन प्रस्तावलाई फेरि पारित गर्ने आँट देउवाले कहाँबाट प्राप्त गरे? पहिले ९१ प्रतिशतले पारित गरेको संविधान भारतलाई संशोधन गर्न किन आवश्यक भयो? नेपालमा बनेको संविधानबारे भारतले पेट दुखाउनुपर्ने विषय होइन। भारतीय प्रम मोदीसामु प्रम देउवाले व्यक्त गरेको भनाइले नेपाल सरकार भारतसामु आत्मसमर्पण गरेको देखाउँछ। यसले नेपाल सरकार भारतीय शासक वर्गको पछि लागेको या भारत सरकारको उठवसमा लागेको थाहा हुन्छ।
